text: [{"text_idx": "#000000", "text": "Sum alti\u0301\u00f0, ta\u0301 tu\u0301 byrjar at venja naka\u00f0 ny\u0301tt vi\u00f0 hundinum, er best at venja har, sum minst o\u0301ro\u0301gv er."}, {"text_idx": "#000001", "text": "A\u0301\u00f0renn hundurin hoyrir klikki\u00f0 u\u0301r hondini a\u0301 f\u00f8raranum, ma\u0301 hundurin gera okkurt, sum f\u00f8rir til klikki\u00f0 og si\u0301\u00f0an til go\u0301\u00f0bitan. Hvat skal hann gera, og hvussu f\u00e6rt tu\u0301 hann til ta\u00f0?"}, {"text_idx": "#000002", "text": "Tu\u0301 byrjar vi\u00f0 at venja samband vi\u00f0 hundin. Samband kann vera eygnasamband, ella at hundurin hyggur upp a\u0301 teg; t.d. eftir lummanum ella beininum. Hundurin skal sja\u0301lvur taka samband vi\u00f0 teg. Ta\u00f0 er ikki meiningin, at tu\u0301 skalt flaksa vi\u00f0 \u00f8rmunum, syngja ella vera i\u0301 leysari luft fyri at fa\u0301a samband vi\u00f0 hundin \u2013 sja\u0301lvt um ta\u00f0 kann vera freistandi vi\u00f0hv\u00f8rt."}, {"text_idx": "#000003", "text": "Sum alti\u0301\u00f0, ta\u0301 tu\u0301 byrjar at venja naka\u00f0 ny\u0301tt vi\u00f0 hundinum, er best at venja har, sum minst o\u0301ro\u0301gv er. Eg valdi stovuna, ti\u0301 har eru bara m\u00f8blar og ho\u0301pin av bo\u0301kum. Ho\u0301ast okkara Lui sja\u0301lvandi er ein klo\u0301kur hundur, so er hann ikki a\u0301huga\u00f0ur i\u0301 bo\u0301kum enn. Og r\u00e6tt var; i\u0301 stovuni var einki, sum o\u0301ro\u0301gva\u00f0i Lui. Ta\u00f0 var l\u00e6tt at fa\u0301a samband vi\u00f0 hann, hann hugdi skjo\u0301tt upp a\u0301 meg, og eg skunda\u00f0i m\u00e6r at klikkja og si\u0301\u00f0an at geva honum ein go\u0301\u00f0bita. I\u0301 hesum f\u00f8ri kasta\u00f0i eg bitan a\u0301 go\u0301lvi\u00f0, og Lui var skjo\u0301tur eftir honum. Li\u0301ka skjo\u0301tur var hann aftur framman fyri meg, hugdi upp a\u0301 meg og bi\u0301\u00f0a\u00f0i eftir n\u00e6sta go\u0301\u00f0bitanum. N\u00e6sta venjingin var, at eg skuldi bakka, og Lui fylgja m\u00e6r, me\u00f0an hann hugdi upp a\u0301 meg ella hev\u00f0i samband vi\u00f0 meg. Hetta er fyrsta stig at l\u00e6ra hundin at ganga vi\u00f0 vinstru li\u00f0 f\u00f8rarans. Eisini hetta gekk sum eftir a\u0301nni inni i\u0301 stovuni. I\u0301 millum venjingarbrotini hildu vit ste\u00f0gir, og ta\u0301 fekk Lui sja\u0301lvandi no\u0301gv ro\u0301s."}, {"text_idx": "#000004", "text": "Labradorar eru tiltiknir fyri si\u0301na framu\u0301r go\u0301\u00f0u n\u00f8s, og okkara Lui hevur eina serliga tunga n\u00f8s, sum ofta ver\u00f0ur tiki\u00f0 til."}, {"text_idx": "#000005", "text": "N\u00e6sta stig var at fara u\u0301t i\u0301 ver\u00f0ina at royna ta\u00f0 sama. Og har er no\u0301gv, sum kann o\u0301ro\u0301gva og freista ein labrador sum Lui. Labradorar eru tiltiknir fyri si\u0301na framu\u0301r go\u0301\u00f0u n\u00f8s, og okkara Lui hevur eina serliga tunga n\u00f8s, sum ofta ver\u00f0ur tiki\u00f0 til. Hann kann droyma seg burtur i\u0301 einum a\u0301vi\u0301sum grasstra\u0301i, sleikja ein sy\u0301rulegg, sum var ta\u00f0 fyrstafloks i\u0301sur og annars draga meg sum ein annar hestur, um vit ganga har, sum ein fitt ti\u0301k hevur sett si\u0301ni spor. Ta\u00f0 var ti\u0301 vi\u00f0 eitt sindur av spenningi, at vit fo\u0301ru u\u0301t i\u0301 gar\u00f0in. Men har gekk eisini sera v\u00e6l. Fra\u0301grei\u00f0ingin er sja\u0301lvandi, at grasplenan er innihegna\u00f0, og Lui er ti\u0301 einasti hundur, sum hevur si\u0301na gongd har."}, {"text_idx": "#000008", "text": "Um eg skal taka samanum hesar venjingar u\u0301ti i\u0301 sto\u0301ru ver\u00f0, so gekk ta\u00f0 v\u00e6l i\u0301 l\u00f8tum. Og er ta\u00f0 ikki ta\u00f0, vit vanliga siga, at ta\u00f0 eru t\u00e6r go\u0301\u00f0u l\u00f8turnar, sum telja? Restina av l\u00f8tunum sigi eg ikki so no\u0301gv um. O\u0301iva\u00f0 er ta\u00f0 eisini ein sto\u0301rur partur av hundavenjing, at hundaf\u00f8rarin ma\u0301 venja seg at vera tolnari enn tolin."}, {"text_idx": "#000013", "text": "Ni\u00f0anfyri kanst tu\u0301 lesa meira um farspor a\u0301 fch.fo."}, {"text_idx": "#000017", "text": "Gev g\u00e6tur, at ny\u0301tir tu\u0301 fleiri kagar, ma\u0301st tu\u0301 strika farspor i\u0301 \u00f8llum."}]